Roubaix(fr) of Robaais(nl) (in historiese kontekste soms Robeke of Roodebeeke) is 'n ou industriële stad in Noord-Frankryk en die suidoostelike gedeelte van die voormalige provinsie Frans-Vlaandere, naby aan die Belgiese grens. Roubaix is ook 'n munisipale gebied en die hoofstad van twee kantons in die arrondissement Lille in die département Nord in die gewes Hauts-de-France.
7 246/km2 (18 770/vk. m.)
Die stad is met 'n bevolking van byna 96 duisend inwoners in 2013 die derde grootste stad van die gewes, ná Lille en Amiens. Roubaix vorm die Noordoos-sentrum van die Metropolitaanse Gebied van Lille,[1] met 'n oppervlakte van 13,23 km².
Roubaix was deur die eeue heen 'n bekende wol- en tekstielsentrum. Die stad staan vandag veral bekend as eindbestemming van die Parys-Roubaix-fietswedren. Ten slotte is Roubaix 'n kulturele plek met 'n verskeidenheid museums en ander instellings.